З 1992 года гэты сакрэтны аб’ект дзесяць гадоў ахоўвалі беларускія ваеннаслужачыя. Пасля камандны пункт закансервавалі і перадалі на баланс райвыканкама. Каб не дапусціць у бункер марадзёраў, тут быў выстаўлены вартавы пост. Таму будынак і па-сённяшні дзень знаходзіцца ў выдатным стане, нават абсталяванне захавалася. Часткова камунікацыі парушаны, бо падчас свайго ад’езду ваенныя дэманціравалі частку апаратуры. Аднак ацяпленне і энергазабеспячэнне – ў норме. Неабходна толькі ўсё падключыць – і камандны пункт ажыве!